ddrg/super_eurlex huggingface dataset:
(3)

Evropska agencija za varnost hrane (v nadaljnjem besedilu: Agencija) je leta 2019 sprejela posodobljeno znanstveno mnenje o oceni tveganj za zdravje v zvezi s prisotnostjo cianogenih glikozidov v živilih, razen surovih mareličnih jedrc (3). Agencija je ugotovila, da izpostavljenost ljudi pod akutnim referenčnim odmerkom (ARfD) v višini 20 μg cianida/kg telesne teže ne bi smela privesti do akutnih škodljivih učinkov. Če se uživajo nekatera živila, kot so laneno seme, mandlji in kasava, z visoko vsebnostjo cianogenih glikozidov, se ARfD za cianid lahko preseže. Zato je za navedena živila primerno določiti mejne vrednosti cianovodikove kisline, vključno s cianovodikovo kislino, vezano v cianogenih glikozidih. Če se zaužije mleto laneno seme kot tako, so biološka razpoložljivost cianovodikove kisline in ravni izpostavljenosti ljudi tej kislini višji, kot če se zaužijejo cela lanena semena ali če so toplotno obdelana. Zato je primerno določiti strožje ravni za cela lanena semena, ki jih potrošnik lahko zmelje pred uživanjem, in mleta lanena semena, dana na trg za končnega potrošnika, kadar so namenjena uživanju kot surova.
(1)

v razpredelnici se po abecednem vrstnem redu vstavijo naslednje vrste: Vrsta Oznake KN za žive osebke Oznake KN za dele, ki se lahko razmnožujejo Kategorije povezanega blaga (i) (ii) (iii) (iv) „Ameiurus melas (Rafinesque, 1820) ex 0301 99 17 ex 0511 91 90 (oplojene ribje ikre za valitev)“ „Axis axis (Erxleben, 1777) ex 0106 19 00 —“ „Callosciurus finlaysonii (Horsfield, 1823) ex 0106 19 00 —“ „Channa argus (Cantor, 1842) ex 0301 11 00 ex 0301 99 17 ex 0511 91 90 (oplojene ribje ikre za valitev)“ „Faxonius rusticus (Girard, 1852) ex 0306 39 10 —“ „Gambusia affinis (Baird & Girard, 1853) ex 0301 11 00 ex 0301 99 17 ex 0511 91 90 (oplojene ribje ikre za valitev) (4)“ „Gambusia holbrooki Girard, 1859 ex 0301 11 00 ex 0301 99 17 ex 0511 91 90 (oplojene ribje ikre za valitev) (4)“ „Hakea sericea Schrad. & J.C.Wendl. ex 0602 90 50 ex 1209 99 99 (semena)“ „Koenigia polystachya (Wall. ex Meisn.) T.M.Schust. & Reveal ex 0602 90 50 ex 1209 99 99 (semena) (7)“ „Lampropeltis getula (Linnaeus, 1766) ex 0106 20 00 — (5)“ „Limnoperna fortunei (Dunker, 1857) ex 0307 91 00 —“ „Morone americana (Gmelin, 1789) ex 0301 99 17 ex 0301 99 85 ex 0511 91 90 (oplojene ribje ikre za valitev) (4)“ „Pycnonotus cafer (Linnaeus, 1766) ex 0106 39 80 ex 0407 19 90 (oplojena jajca za valitev)“ „Rugulopteryx okamurae (E.Y.Dawson) I.K.Hwang, W.J.Lee & H.S.Kim, 2009 ex 1212 29 00 — (14), (15)“ „Solenopsis geminata (Fabricius, 1804) ex 0106 49 00 — (5), (7)“ „Solenopsis invicta Buren, 1972 ex 0106 49 00 — (5), (7)“ „Solenopsis richteri Forel, 1909 ex 0106 49 00 — (5), (7)“ „Wasmannia auropunctata (Roger, 1863) ex 0106 49 00 — (5), (7)“
„12.9.1.7

Skupino EDD odobri pristojni organ ali se odobri v njegovem imenu v skladu z dodatkoma 12-E in 12-F Izvedbenega sklepa C(2015) 8005. Pristojni organ lahko dovoli opravljanje nalog in uporabo skupin EDD, ki so bile usposobljene in/ali jih je odobril pristojni organ druge države članice, če se je z organom, pristojnim za odobritev, uradno dogovoril o zadevnih vlogah in odgovornostih pri zagotavljanju, da so izpolnjene vse zahteve iz poglavja 12.9 te priloge, v skladu z Dodatkom 12-P k tej prilogi. Brez takega dogovora je za izpolnjevanje vseh zahtev iz poglavja 12.9 te priloge še naprej v celoti odgovoren ustrezni organ države članice, v kateri skupina EDD opravlja naloge in se uporablja.“;
(2)

člen 3 se nadomesti z naslednjim: „Člen 3 Prepoved ribolova 1. Na območjih 1 je prepovedano izvajati katero koli ribolovno dejavnost z uporabo mobilnega pridnenega orodja. Ribiška plovila, ki imajo na krovu katero koli mobilno pridneno orodje, lahko na območjih 1 izvajajo ribolovne dejavnosti, ki niso prepovedane s prvim pododstavkom, zadevno mobilno pridneno orodje pa mora biti pripeto in spravljeno v skladu s členom 47 Uredbe (ES) št. 1224/2009. 2. Prepovedano je izvajanje: (a) ribolovnih dejavnosti v točkah 2(1) do 2(24) območij 2; (b) ribolovnih operacij v točkah 2(25), 2(26) in 2(27) območij 2. 3. Ribolov na območjih 3 je dovoljen le z uporabo naslednjega orodja in pod naslednjimi pogoji: — ročno orodje, kot sta ribiška palica in vrvica (LHP); — pelagična vlečna mreža (OTM/PTM); — vrše in pasti (FPO, FIX) pri ribolovu rakov; — zabodne mreže in trislojne mreže(GTN), če ribiška plovila sodelujejo v nacionalnem programu spremljanja in ocenjevanja, ki ga izvajajo nacionalni organi ali se izvaja v njihovem imenu, za ocenjevanje prilova pristaniških rjavih pliskavk in morskih ptic z uporabo elektronskega nadzora, vključno z uporabo sistema televizije zaprtega kroga (CCTV) na krovu in podatkov o položaju. Kar zadeva zadnjo alineo prvega pododstavka, zadevne države članice vsako leto pregledajo podatke o naključnih ulovih pristaniških rjavih pliskavk in morskih ptic ter jih ocenijo kadar koli, vendar najpozneje 31. decembra 2024. Ti podatki ali kateri koli novi ustrezni podatki se uporabijo za prilagoditev izvajanja ribolova z mrežami na teh območjih v skladu s postopkom iz členov 11 in 18 Uredbe (EU) št. 1380/2013. 4. Odstavek 2, točka (b), in odstavek 3 se uporabljata tudi za rekreacijski ribolov.“;
Glede na izzive, ki jih za varnost Unije pomenita hiter tehnološki razvoj in izkoriščanje novih tehnologij s strani teroristov in drugih storilcev kaznivih dejanj, morajo pristojni organi držav članic okrepiti svoje tehnološke zmogljivosti za odkrivanje, varovanje in analizo podatkov, potrebnih za preiskovanje kaznivih dejanj. Europol bi moral imeti možnost, da podpira države članice pri uporabi nastajajočih tehnologij, raziskovanju novih pristopov in razvoju skupnih tehnoloških rešitev za države članice za boljše preprečevanje in zatiranje kaznivih dejanj, ki spadajo med cilje Europola. Hkrati bi moral Europol zagotoviti, da razvoj, uporaba in uvajanje novih tehnologij temeljijo na načelih preglednosti, razložljivosti, pravičnosti in odgovornosti, ne ogrožajo temeljnih pravic in svoboščin in so v skladu s pravom Unije. V ta namen bi moral imeti možnost, da izvaja raziskovalne in inovacijske projekte v zvezi z zadevami, ki jih zajema ta uredba, v okviru splošnega obsega za raziskovalne in inovacijske projekte, ki ga določi upravni odbor v zavezujočem dokumentu. Tak dokument bi bilo treba po potrebi posodobiti in dati na voljo Evropskemu nadzorniku za varstvo podatkov. Ti projekti bi morali imeti možnost, da vključujejo obdelavo osebnih podatkov samo takrat, kadar so izpolnjeni določeni pogoji, in sicer, da je obdelava osebnih podatkov nujno potrebna, da cilja zadevnega projekta ni mogoče doseči z uporabo neosebnih podatkov, kot so sintetični ali anonimni podatki, in ob zagotavljanju popolnega spoštovanja temeljnih pravic, zlasti nediskriminacije.

Obdelava posebnih kategorij osebnih podatkov za raziskovalne in inovacijske namene bi morala biti dovoljena le, kadar je to nujno potrebno. Glede na občutljivost te obdelave bi bilo treba uporabiti ustrezne dodatne zaščitne ukrepe, vključno s psevdonimizacijo. Da bi preprečili pristranskost pri algoritemskem odločanju, bi moral imeti Europol možnost, da obdeluje osebne podatke, ki se ne nanašajo na kategorije posameznikov, na katere se nanašajo osebni podatki, iz Priloge II. Voditi bi moral dnevnike o vseh obdelavah osebnih podatkov, izvedenih v okviru svojih raziskovalnih in inovacijskih projektov za namen preverjanja točnosti rezultatov obdelave podatkov in le toliko časa, kolikor je to potrebno za to preverjanje. Določbe o razvoju novih orodij s strani Europola ne bi smele biti pravna podlaga za njihovo uporabo na ravni Unije ali nacionalni ravni. Za spodbujanje inovacij in krepitev sinergij v raziskovalnih in inovacijskih projektih je pomembno, da Europol okrepi sodelovanje z ustreznimi mrežami strokovnjakov iz držav članic in drugimi agencijami Unije v okviru njihovih pristojnosti na tem področju ter podpirati druge povezane oblike sodelovanja, kot je zagotavljanje administrativne podpore inovacijskemu vozlišču EU za notranjo varnost kot sodelovalni mreži inovacijskih laboratorijev.
(3)

Delegirana uredba (EU) 2021/1160 temelji na skupnem priporočilu, ki so ga 19. oktobra 2020 predložile Belgija, Danska, Francija, Nemčija, Nizozemska in Švedska (v nadaljnjem besedilu: skupina Scheveningen), ki imajo neposredni upravljalni interes za ribolov v Severnem morju. Oddelek 3.1.2 skupnega priporočila je posebej razlikoval med dansko potegalko (ribolovno orodje se vleče, ko je plovilo zasidrano) in škotsko potegalko, kar potrjuje, da so države članice nameravale zahtevano izjemo uporabljati samo za dansko sidrno potegalko.
(2)

Uprava za referenčne vrednosti ICE (IBA), ki je upravljavec LIBOR, je sporočila, da se bodo ročnosti LIBOR za GBP in JPY prenehale objavljati konec leta 2021, medtem ko se bodo nekatere ročnosti LIBOR za USD prenehale objavljati junija 2023. Organ za finančno poslovanje iz Združenega kraljestva je 5. marca 2021 potrdil, da noben upravljavec ne bo več zagotavljal ročnosti LIBOR ali pa te ne bodo več reprezentativne. Poleg tega so Komisija, Evropska centralna banka v svoji vlogi bančnega nadzornika (bančni nadzor v okviru ECB), Evropski bančni organ (EBA) in Evropski organ za vrednostne papirje in trge (ESMA) izdali skupno izjavo, v kateri so nasprotnim strankam močno priporočili, naj čim prej, vsekakor pa do 31. decembra 2021, kot referenčno obrestno mero v novih pogodbah prenehajo uporabljati katero koli ročnost LIBOR, vključno z LIBOR za USD.
(1)

V delu A Priloge k Izvedbeni uredbi Komisije (EU) št. 540/2011 (2) so navedene aktivne snovi, ki so bile prvotno vključene v Prilogo I k Direktivi Sveta 91/414/EGS (3) in se štejejo za odobrene v skladu z Uredbo (ES) št. 1107/2009. Prvotno je bilo navedenih 354 aktivnih snovi.
(2)

Zaradi humanitarne krize, ki je posledica neizzvane invazije oboroženih sil Ruske federacije na Ukrajino, je Svet 13. aprila 2022 sprejel Sklep (SZVP) 2022/627, o spremembi Sklepa 2014/145/SZVP, s katerim je vključil izjeme v zvezi z zamrznitvijo sredstev in omejitvami dajanja finančnih sredstev ali gospodarskih virov na voljo osebam, subjektom in organom, uvrščenim na seznam, za nekatere jasno opredeljene kategorije organov, oseb, subjektov, organizacij in agencij za izključno humanitarne namene v Ukrajini.
(2)

Po izstopu Združenega kraljestva Velika Britanija in Severna Irska (v nadaljnjem besedilu: Združeno kraljestvo) iz Unije sta Unija in Združeno kraljestvo obvestila druge članice Svetovne trgovinske organizacije (STO), da se bodo njune trenutne ravni dostopa do trga ohranile s porazdelitvijo tarifnih kvot Unije med Unijo in Združenim kraljestvom. Metodologija za to porazdelitev in obsegi za EU27 so določeni v Uredbi (EU) 2019/216 Evropskega parlamenta in Sveta (3).
(2)

člen 6b se nadomesti z naslednjim: „Člen 6b 1. Z odstopanjem od člena 2 lahko pristojni organi držav članic odobrijo sprostitev določenih zamrznjenih finančnih sredstev ali gospodarskih virov, ki pripadajo subjektom, navedenim pod vnosi 53, 54 in 55 naslova ‚B. Subjekti‘ v Prilogi I, ali dajanje na voljo določenih finančnih sredstev ali gospodarskih virov tem subjektom pod pogoji, ki se jim zdijo primerni, in potem ko so ugotovili, da so ta finančna sredstva ali gospodarski viri potrebni, da se do 24. avgusta 2022 prekinejo poslovanje, pogodbe ali drugi sporazumi, vključno s korespondenčnimi bančnimi odnosi, ki so bili s temi subjekti sklenjeni pred 23. februarjem 2022. 2. Z odstopanjem od člena 2 lahko pristojni organi države članice odobrijo sprostitev določenih zamrznjenih finančnih sredstev ali gospodarskih virov, ki pripadajo subjektom, navedenim pod vnosi 79, 80, 81 in 82 v Prilogi I, ali dajanje na voljo določenih finančnih sredstev ali gospodarskih virov tem subjektom pod pogoji, ki se jim zdijo primerni, in potem ko so ugotovili, da so ta finančna sredstva ali gospodarski viri potrebni, da se do 9. oktobra 2022 prekinejo poslovanje, pogodbe ali drugi sporazumi, vključno s korespondenčnimi bančnimi odnosi, ki so bili s temi subjekti sklenjeni pred 8. aprilom 2022. 3. Z odstopanjem od člena 2 lahko pristojni organi države članice pod pogoji, ki se jim zdijo primerni, odobrijo sprostitev določenih zamrznjenih finančnih sredstev ali gospodarskih virov ali dajanje na voljo določenih finančnih sredstev ali gospodarskih virov fizični ali pravni osebi, subjektu ali organu s seznama v Prilogi I, potem ko so ugotovili, da: (a) so finančna sredstva ali gospodarski viri potrebni, da se do 9. oktobra 2022 prodajo in prenesejo lastninske pravice v pravni osebi, subjektu ali organu s sedežem v Uniji, kadar so te lastninske pravice v neposredni ali posredni lasti fizične ali pravne osebe, subjekta ali organa s seznama v Prilogi I; in (b) prihodki od take prodaje in prenosa ostanejo zamrznjeni.“.
(25)

V členih 5 in 6 Uredbe (ES) št. 2111/2005 je zaradi posledic za varnost priznana potreba po hitrem sprejemanju sklepov, in kadar je to potrebno, po nujnem postopku. Zato je za zaščito občutljivih informacij in potnikov bistveno, da se kakršni koli sklepi, sprejeti glede posodobitve seznama letalskih prevoznikov, za katere velja prepoved opravljanja letov ali omejitve opravljanja dejavnosti v Uniji, objavijo in začnejo veljati nemudoma po njihovem sprejetju.
(1)

za vnosom „Jasminum polyanthum Franchet, neukoreninjeni podtaknjenci rastlin za saditev“, se vstavita naslednja vnosa: Rastline, rastlinski proizvodi ali drugi predmeti Oznaka KN Tretja država porekla Ukrepi „Juglans regia L., največ dve leti stare rastline za saditev z golimi koreninami in brez listov ter z največjim premerom 2 cm na spodnjem delu stebla ex 0602 20 20 Turčija (a) Uradna izjava, da: (i) so rastline proste Euzophera semifuneralis, Garella musculana in Lasiodiplodia pseudotheobromae; (ii) je bilo v okviru uradnih pregledov, izvedenih ob ustreznih časih od začetka popolnega vegetacijskega cikla, ugotovljeno, da je enota pridelave prosta Euzophera semifuneralis, Garella musculana in Lasiodiplodia pseudotheobromae; (iii) je bil vzpostavljen sistem za zagotovitev, da so orodja za cepljenje in obrezovanje razkužena, tako da so prosta Lasiodiplodia pseudotheobromae pred vnosom na vsako enoto pridelave, cepljene ali obrezane rastline pa so bile ustrezno tretirane, da se prepreči vstop Lasiodiplodia pseudotheobromae prek lezij, ter (iv) je bil neposredno pred izvozom izveden uradni pregled pošiljk rastlin za odkrivanje navzočnosti Euzophera semifuneralis in Garella musculana, zlasti v steblih in vejah rastlin, s takšno velikostjo vzorca, da omogoča odkritje vsaj 1-odstotne stopnje napadenosti z 99-odstotno stopnjo zaupanja, in uradni pregled za odkrivanje navzočnosti Lasiodiplodia pseudotheobromae, vključno z naključnim vzorčenjem in testiranjem rastlin; (b) fitosanitarna spričevala za navedene rastline pod rubriko ‚Dopolnilna izjava‘ vključujejo: (i) naslednjo izjavo: ‚Pošiljka je v skladu z Izvedbeno uredbo (EU) 2020/1213.‘; (ii) specifikacijo registriranih enot pridelave.“ „Nerium oleander L., do štiri leta stare rastline za saditev ex 0602 90 45 ex 0602 90 46 ex 0602 90 47 ex 0602 90 70 ex 0602 90 91 Turčija (a) Uradna izjava, da: (i) so rastline proste Phenacoccus solenopsis; (ii) je bilo v okviru uradnih pregledov, izvedenih ob ustreznih časih od začetka vegetacijskega cikla rastlin, ugotovljeno, da je enota pridelave prosta Phenacoccus solenopsis, ter (iii) je bil neposredno pred izvozom izveden uradni pregled pošiljk rastlin za odkrivanje navzočnosti Phenacoccus solenopsis s takšno velikostjo vzorca, ki omogoča odkritje vsaj 1-odstotne stopnje napadenosti z 99-odstotno stopnjo zaupanja; (b) fitosanitarna spričevala za navedene rastline pod rubriko ‚Dopolnilna izjava‘ vključujejo: (i) naslednjo izjavo: ‚Pošiljka je v skladu z Izvedbeno uredbo (EU) 2020/1213.‘; (ii) specifikacijo registriranih enot pridelave.“;
(3)

Vse bolj se priznava potreba po uskladitvi politik na področju bioenergije z drugimi okoljskimi cilji kot tudi potreba po zagotavljanju pravičnega dostopa do trga surovin za biomaso za razvoj inovativnih rešitev na biološki osnovi z visoko dodano vrednostjo in trajnostnega krožnega biogospodarstva. Države članice bi zato morale upoštevati razpoložljivo trajnostno oskrbo z biomaso za energetske in neenergetske namene ter ohranjanje nacionalnih gozdnih ponorov ogljika in ekosistemov pa tudi načela krožnega gospodarstva in kaskadne uporabe biomase ter hierarhijo ravnanja z odpadki iz Direktive 2008/98/ES Evropskega parlamenta in Sveta o odpadkih (5). Cilj sistema Unije za trgovanje z emisijami je prispevati k doseganju ciljev Unije glede blažitve podnebnih sprememb v smislu zmanjšanja emisij toplogrednih plinov. Pri uresničevanju tega cilja je bistveno prispevati tudi k širšim okoljskim ciljem, zlasti k preprečevanju izgube biotske raznovrstnosti, na katero negativno vpliva posredna sprememba rabe zemljišč, povezana s proizvodnjo nekaterih pogonskih biogoriv, drugih tekočih biogoriv in biomasnih goriv. Glede na to, da se bo za vso biomaso v sistemu za trgovanje z emisijami uporabljala ničelna stopnja, dokler se trajnostna merila ne bodo v celoti izvajala, se države članice spodbuja, naj v skladu z načelom „onesnaževalec plača“, določenim v Pogodbi, uporabijo razpoložljive tržne instrumente in orodja, kot je obdavčitev, da bi zagotovile odvračanje od uporabe netrajnostne biomase v sektorjih, vključenih v sistem za trgovanje z emisijami, in tako preprečile negativne posledice za okolje.
(5)

Delegirana uredba (EU) 2016/161 je bila 13. januarja 2021 spremenjena z Delegirano uredbo Komisije (EU) 2021/457 (3), da se je določilo odstopanje od zahteve za deaktiviranje edinstvenih oznak zdravil, izvoženih v Združeno kraljestvo, do 31. decembra 2021. Namen tega odstopanja je bil zagotoviti dobavo zdravil na malih trgih, ki so bili zgodovinsko odvisni od Združenega kraljestva, tj. na trgih Severne Irske, Cipra, Irske in Malte. Na navedenih malih trgih, ki so bili zgodovinsko odvisni od Združenega kraljestva, so in bodo še naprej številna zdravila, ki jih iz Združenega kraljestva kupujejo trgovci na debelo, ki nimajo dovoljenja za proizvodnjo in uvoz ter zato ne morejo izpolnjevati uvoznih zahtev iz Direktive 2001/83/ES in Delegirane uredbe (EU) 2016/161.
(2)

Zaradi grožnje, ki jo še vedno predstavljajo ISIL (Daiš) in Al Kaida ter fizične in pravne osebe, subjekti in organi, ki so z njima povezani, bi bilo treba na seznam fizičnih in pravnih oseb, subjektov in organov iz Priloge I k Uredbi (EU) 2016/1686 dodati dve osebi in dve skupini.
(13)

Za olajšanje prostega gibanja, zlasti državljanov, ki so bili okuženi med valom različice omicron, bi morale imeti države članice možnost, da potrdila o preboleli bolezni izdajo za nazaj, in sicer na podlagi hitrih antigenskih testov, ki so bili opravljeni od 1. oktobra 2021, če je bil zadevni hitri antigenski test v času rezultatov testa na skupnem seznamu EU. Od 1. oktobra 2021 so vsi hitri antigenski testi s skupnega seznama EU ocenjeni z vidika nadaljnjih opredelitev, področja uporabe, premislekov in meril, o katerih se je Odbor za zdravstveno varnost dogovoril 21. septembra 2021. Poleg tega tako izdajanje za nazaj zajema tudi obdobje, v katerem se je zaradi pojava različice omicron v EU povečalo število okužb s SARS-CoV-2, kar je povzročilo veliko povpraševanje po testiranju in obremenilo zmogljivosti NAAT. Potrdilo bi bilo mogoče izdati za nazaj bodisi na podlagi podatkov, evidentiranih v zdravstvenih evidencah držav članic, bodisi na podlagi potrdila o testu, izdanega v obliki digitalnega COVID potrdila EU.
(i)

naslednji vnosi v oddelku „A. Seznam oseb in subjektov iz člena 2“ se nadomestijo z naslednjim: Ime Podatki o identifikaciji Razlogi „7. Halima Bent Zine El Abidine Ben Haj Hamda BEN ALI Državljanstvo: tunizijsko Kraj rojstva: Tunis, Tunizija Datum rojstva: 17. julij 1992 Zadnji znani naslov: the Presidential Palace, Tunis, Tunizija Številka osebnega dokumenta: 09006300 Država izdaje: Tunizija Spol: ženski Druge informacije: hči Leïle TRABELSI Oseba, proti kateri so tunizijski organi sprožili sodni postopek ali postopek odvzema premoženjske koristi na osnovi pravnomočne sodne odločbe zaradi sodelovanja pri nezakonitem prisvajanju državnega denarja s strani javnega funkcionarja, sodelovanja pri zlorabi funkcije javnega funkcionarja za pridobitev nezakonite koristi za tretjo osebo in škodovanje upravi ter nezakonitega vplivanja na javnega funkcionarja za neposredno ali posredno pridobitev koristi za drugo osebo in ki je povezana z Leïlo Trabelsi (št. 2). 29. Ghazoua Bent Zine El Abidine Ben Haj Hamda BEN ALI Državljanstvo: tunizijsko Kraj rojstva: Le Bardo Datum rojstva: 8. marec 1963 Zadnji znani naslov: 49 avenue Habib Bourguiba – Carthage Številka osebnega dokumenta: 00589758 Država izdaje: Tunizija Spol: ženski Druge informacije: zdravnica, hči Naïme EL KEFI, poročena s Slimom ZARROUKOM Oseba, proti kateri so tunizijski organi sprožili sodni postopek ali postopek odvzema premoženjske koristi na osnovi pravnomočne sodne odločbe zaradi sodelovanja pri nezakonitem prisvajanju državnega denarja s strani javnega funkcionarja, sodelovanja pri zlorabi funkcije javnega funkcionarja za pridobitev nezakonite koristi za tretjo osebo in škodovanje upravi ter nezakonitega vplivanja na javnega funkcionarja za neposredno ali posredno pridobitev koristi za drugo osebo in ki je povezana s Slimom Zarroukom (št. 30). 42. Ghazoua Bent Hamed Ben Taher BOUAOUINA Državljanstvo: tunizijsko Kraj rojstva: Monastir Datum rojstva: 30. avgust 1982 Zadnji znani naslov: rue Ibn Maja – Khezama est – Sousse Številka osebnega dokumenta: 08434380 Država izdaje: Tunizija Spol: ženski Druge informacije: hči Hayeta BEN ALIJA, poročena z Badreddinom BENNOURJEM Oseba, proti kateri so tunizijski organi sprožili sodni postopek ali postopek odvzema premoženjske koristi na osnovi pravnomočne sodne odločbe zaradi sodelovanja pri nezakonitem prisvajanju državnega denarja s strani javnega funkcionarja, sodelovanja pri zlorabi funkcije javnega funkcionarja za pridobitev nezakonite koristi za tretjo osebo in škodovanje upravi ter nezakonitega vplivanja na javnega funkcionarja za neposredno ali posredno pridobitev koristi za drugo osebo in ki je povezana s Hayetom Ben Alijem (št. 33).“
(1)

vstavi se naslednji člen: „Člen 2a V primeru smrti osebe s seznama iz Priloge I: (a) kadar je bila zoper to osebo pred njeno smrtjo izrečena kazenska obsodba zaradi nezakonite prisvojitve državnih sredstev, ostanejo sredstva in gospodarski viri, ki so pripadali tej osebi ali ki so bili v njeni lasti, s katerimi je razpolagala ali jih je nadzorovala, zamrznjeni do izvršitve sodnih nalogov za izterjavo nezakonito prisvojenih državnih sredstev in plačilo denarnih kazni; (b) kadar zoper to osebo pred njeno smrtjo ni bila izrečena taka kazenska obsodba, ostanejo sredstva in gospodarski viri, ki so pripadali tej osebi ali ki so bili v njeni lasti, s katerimi je razpolagala ali jih je nadzorovala, zamrznjeni za razumno obdobje ob upoštevanju člena 12(5). Če je v tem roku vložena civilna ali upravna tožba za izterjavo nezakonito prisvojenih državnih sredstev, ostanejo sredstva in gospodarski viri, ki so pripadali tej osebi ali ki so bili v njeni lasti, s katerimi je razpolagala ali jih je nadzorovala, zamrznjeni do zavrnitve take tožbe ali, če se tožbi ugodi, do izvršitve sodnega naloga za izterjavo nezakonito prisvojenih sredstev.“;